62019CO0376_INF
2020 m. vasario 13 d. Teisingumo Teismo (šeštoji kolegija) nutartis
МАK ТURS
(Byla C‑376/19)
„Prašymas priimti prejudicinį sprendimą – Teisingumo Teismo procedūros reglamento 53 straipsnio 2 dalis – Nacionalinė reglamentavimo tvarka, pagal kurią numatyta skirti darbdaviui iš anksto nustatyto minimalaus dydžio piniginę baudą, kuriai netaikoma teisminė kontrolė – Sąsajos su Sąjungos teise nebuvimas – Akivaizdus Teisingumo Teismo kompetencijos nebuvimas“
1.
Prejudiciniai klausimai – Teisingumo Teismo jurisdikcija – Ribos – Prašymas išaiškinti Sąjungos teisės nuostatas, kurios pagrindinėje byloje akivaizdžiai netaikomos arba nėra svarbios siekiant išspręsti minėtą bylą – Akivaizdus Teisingumo Teismo kompetencijos nebuvimas
(ESS 5 straipsnio 4 dalis; SESV 153 straipsnio 1 ir 2 dalys ir 267 straipsnis)
(žr. 15, 18‐20, 25 punktus ir rezoliucinę dalį)
2.
Prejudiciniai klausimai – Teisingumo Teismo jurisdikcija – Ribos – Prašymas išaiškinti Sąjungos pagrindinių teisių chartiją – Su Sąjungos teise visiškai nesusijęs nacionalinės bylos dalykas – Akivaizdus Teisingumo Teismo kompetencijos nebuvimas
(ESS 6 straipsnio 1 dalis; SESV 267 straipsnis; Europos Sąjungos pagrindinių teisių chartijos 17 straipsnio 1 dalis, 49 straipsnio 1 ir 3 dalys, 51 straipsnio 1 ir 2 dalys; Teisingumo Teismo procedūros reglamento 53 straipsnio 2 dalis)
(žr. 21–25 punktus ir rezoliucinę dalį)
Rezoliucinė dalis
Europos Sąjungos Teisingumo Teismas akivaizdžiai neturi kompetencijos atsakyti į 2019 m. balandžio 11 d.Rayonen sad Blagoevgrad (Blagojevgrado apylinkės teismas, Bulgarija) sprendimu pateiktus klausimus.